《金凤花》
宋代·刘子寰

天霜凋九陵，梧桐日枯槁。凤德何其衰，惊飞下幽草。

九苞空髣髴，众彩各自好。黄中独含章，见晚更倾倒。

托根幔亭峰，弱质深自保。便翾金翅短，淡泊乃几道。

俗眼迷是非，人间迹如扫。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。